**Pekka Juhani Saukko** (s. 12. lokakuuta 1946) on suomalainen Turun yliopiston oikeuslääketieteen emeritusprofessori.

Saukko kirjoitti ylioppilaaksi Lauttasaaren yhteiskoulusta vuonna 1965. Hän valmistui lääkäriksi (Dr univ med)*selvennä* Wienin yliopistosta vuonna 1975. Oulun yliopistosta Saukko valmistui oikeuslääketieteen erikoislääkäriksi vuonna 1981 sekä lääketieteen ja kirurgian tohtoriksi vuonna 1983. Hänen äkillisten sydänperäisten kuolemien diagnostiikkaa käsitelleen englanninkielisen väitöskirjansa otsikkona oli *Evaluation of diagnostic methods for early myocardial injury in sudden cardial deaths*. Oulun yliopiston oikeuslääketieteen dosentiksi hänet nimitettiin vuonna 1986 ja Lapin yliopiston dosentti hän on ollut vuodesta 1990.

Hän työskenteli Oulun yliopiston oikeuslääketieteen assistenttina ja apulaisopettajana vuosina 1976–1982, Oulun lääninhallituksen lääninoikeuslääkärinä vuosina 1982–1989, sekä oikeuslääketieteen professorina Tampereen ja Kuopion yliopistoissa 1989–1991. Turun yliopiston oikeuslääketieteen professorina hän oli vuodesta 1992 eläkkeelle (emeritusprofessoriksi) siirtymiseensä saakka.

Saukko kutsuttiin Saksan kansallisen tiedeakatemian Leopoldinan jäseneksi vuonna 1995. Hän on myös Unkarin Budapestin Semmelweis-yliopiston kunniatohtori (2001), sekä Unkarin oikeuslääketieteellisen seuran, Belgian kuninkaallisen oikeuslääketieteen seuran ja Saksan oikeuslääketieteen seuran kunniajäsen.

Saukko on julkaissut runsaasti oikeuslääketieteellisiä artikkeleja sekä ollut kirjoittamassa alan kotimaisia ja kansainvälisiä oppi- ja käsikirjoja. Teoksista mainittakoon esimerkiksi:

* Knight’s Forensic Pathology (yhdessä B. Knightin kanssa) 2004. Teoksen 4. painos (2015; ISBN 978-0340972533);
* Encyclopedia of Forensic Sciences I-III (toim & J Siegel, G C Knupfer) 2000; toinen painos (2013; ISBN 978-0123821652);
* Atlas of Forensic Medicine (CD-ROM)(& S Pollak) 2003,

Lähteet
-------

1. 1 2 3 4 5 6 7  Ellonen, Leena (toim.): *Suomen professorit 1640–2007*, s. 652. Helsinki: Professoriliitto, 2008. ISBN 978-952-99281-1-8.
2. 1 2  Mitglieder seit 1652 (Suomeen kirjatut jäsenet valinnalla *Land=Finnland* ja nykyiset jäsenet valinnalla *Status= Aktive Mitglieder*, jäsensivu Pekka Juhani Saukko) Leopoldina-tiedeakatemia, leopoldina.org. Viitattu 21.6.2017. (saksaksi)
3. ↑  Pekka Saukko: Evaluation of diagnostic methods for early myocardial injury in sudden cardial deaths (ISBN 951-42-1529-X, PhD thesis)  1983. Oulun yliopisto (teostiedot via kansalliskirjasto.finna.fi). Viitattu 21.6.2017. (englanniksi)[vanhentunut linkki]
4. ↑  8 results for Books : "Pekka Saukko" amazon.com. Viitattu 21.6.2017. (englanniksi)

Aiheesta muualla
----------------

* Asiantuntijat tutkimaan Nepalin joukkohautaa (3.2.2008) (yle.fi)
* Seppo Sudenniemi (7.1.2005) Professori Saukko haluaa parempaa laatua kuolemansyyntutkimuksiin (ts.fi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Katalonia
* Israel
* Suomi (KANTO)
* Yhdysvallat
* Ruotsi
* Alankomaat

 |
|  |
| Muut | 
* IdRef

 |

 |